**Zori de rouă, flori de tei!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi iubito-n păr ți-aș prinde

Flori de tei și aișor,

Iar când vraja te cuprinde

Te-aș răpi ușor, ușor

Și pierduți prin nori de stele,

Călători spre infinit

Îți voi înalța castele

Printre steiuri de granit.

Rupți de-a lumii îngrădire

Explora-vom alte zări

Și-mbătați de-a mea iubire

Ne vom arunca în mări!

Îmbrăcați în nemurirea

Nopților din paradis,

Viselor vom da plinirea

Focului ce ne-a aprins!

Zori de rouă se vor scurge

Peste jarul cel nestins

Și în brațe se va frânge

Zborul către necuprins!

Și în brațe se va frânge

Chipul tău, precum un vis!